b'\n_START_ARTICLE_\nKirilas Mazurovas\n_START_SECTION_\nBiografija\n_START_PARAGRAPH_\n1933 m. baig\xc4\x97 Gomelio automobili\xc5\xb3 keli\xc5\xb3 technikum\xc4\x85, 1947 m. \xe2\x80\x93 VKP(b) CK Auk\xc5\xa1t\xc4\x85j\xc4\x85 partin\xc4\x99 mokykl\xc4\x85. Nuo 1933 m. keli\xc5\xb3 technikas, nuo 1936 iki 1938 m. ir nuo 1941\xe2\x80\x931942 m. tarnavo Raudonojoje Armijoje, Karo metais \xe2\x80\x93 karini\xc5\xb3 veiksm\xc5\xb3 dalyvis (buvo su\xc5\xbeeistas), bataliono politrukas, vadas, armijos politinio skyriaus instruktorius. Baltarusijos KP CK ir Centrinio partizaninio jud\xc4\x97jimo \xc5\xa1tabo \xc4\xafgaliotinis ir pogrindinio darbo organizatorius vokie\xc4\x8di\xc5\xb3 armijos okupuotose teritorijose._NEWLINE_Nuo 1938 m. Baltarusijos gele\xc5\xbeinkeli\xc5\xb3 politinio skyriaus instruktorius Gomelyje, nuo 1939 m. komjaunimo funkcionierius. Nuo 1940 iki 1941 m. Bresto srities komiteto I-asis sekretorius, nuo 1942 m. Baltarusijos komjaunimo CK sekretorius, II-asis sekretorius, nuo 1946 iki 1947 m. CK I-asis sekretorius, nuo 1947 m. Baltarusijos KP CK aparato darbuotojas, partijos Minsko miesto komiteto II-asis ir I-asis sekretorius, nuo 1950 iki 1953 m. Minsko srities komiteto I-asis sekretorius, nuo 1953 iki 1956 m. Baltarusijos TSR Ministr\xc5\xb3 Tarybos pirmininkas, nuo 1956 iki 1965 m. Baltarusijos KP CK I-asis sekretorius._NEWLINE_Nuo 1965 iki 1978 m. TSRS Ministr\xc5\xb3 tarybos pirmininko pirmasis pavaduotojas. Nuo 1986 m. S\xc4\x85jungin\xc4\x97s karo ir darbo veteran\xc5\xb3 tarybos pirmininkas, nuo 1956 iki 1981 m. TSKP CK narys, nuo 1957 iki 1965 m. kandidatas \xc4\xaf TSKP CK Politinio biuro narius, nuo 1965 iki 1978 m. Politinio biuro narys. TSRS Auk\xc5\xa1\xc4\x8diausiosios Tarybos 3-9 \xc5\xa1aukim\xc5\xb3 deputatas, nuo 1989 m. TSRS Liaudies deputatas._NEWLINE_Mir\xc4\x97 1989 m. Palaidotas Novodevi\xc4\x8d\xc4\x97s kapin\xc4\x97se Maskvoje.\n_START_SECTION_\nApdovanojimai\n_START_PARAGRAPH_\nSocialistinio darbo didvyris (1974 m.).'